ช่องคลอดมีเลือดออกค่ะ เเล้วก็มีเหมือนหนังสีขาวๆลอกออกมาด้วยเยอะมาก เป็นมาตั้งเเต่วันที่25 วันที่24ก็มีเลือดออกมาก่อน เเบบนี้เกิดจากอะไรคะ อันตรายมากไหมค่ะ เเล้วจะหายเป็นปกติรึป่าวพึ่งเคยเป็นครั้งเเรก ก่อนหน้านี้มีเพศสัมพันธ์กับเเฟนด้วยค่ะ สาเหตุเกิดจากนี้ด้วยรึป่าว
สวัสดีค่ะ Pineare,การมีเลือดออกจากช่องคลอด อาจเกิดจาก1. เป็นเลือดประจำเดือน2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากไม่ใช่เลือดประจำเดือน คือไม่ได้อยู่ในช่วงวันที่ที่ประจำเดือนควรจะมา ในเบื้องต้น ก็ควรลองตรวจหาการตั้งครรภ์ดูก่อน หากตรวจไม่พบ และเลือดยังคงไม่หยุดไหล หรือเกิดมีเลือดออกผิดปกติบ่อยมาอีกๆ ก็ควรไปพบสูติ-นรีแพทย์เพื่อตรวจหาสาเหตุค่ะ